ועדת הכספים, כנסת 20, פרוטוקול מספר 11, 2015-06-09 13:50

משה גפני: צו תעריף המכס והפטורים ומס קנייה על טובין (תיקון מס' 4), התשע"ה-2014 (חלקי חילוף לרכב).

<קובי בוזו: אנחנו מדברים על צו שפורסם לראשונה ב-14 ביולי 2014, לפני כמעט כשנה, והובא לדיון כאן בוועדת הכספים בחודש דצמבר.

<קובי בוזו: בחודש דצמבר היה דיון כאן בוועדה.

<קובי בוזו: ביקשו מאיתנו להחריג מהצו, שמדבר בעיקרו על חלקי חילוף ברכב, כמה פרטים: שסתומים לרכב, שזה ונטילים, חיישני רוורס וחיישנים לבקרת לחץ אוויר בגלגל.

משה גפני: אלה חלקים בטיחותיים.

<קובי בוזו: כן.

<קובי בוזו: הדיון היה כאן ב-2 לדצמבר 2014.

<קובי בוזו: הוועדה אישרה את הצו מיולי 2014 עד ה-9 בדצמבר.

<קובי בוזו: ב-7 לדצמבר הכנו בשיתוף עם משרד התחבורה את הצו החדש, עם תאריך תחילה של 10 בדצמבר, כלומר יום למחרת שפוקע האישור של הוועדה.

<קובי בוזו: בינתיים התפרקה הממשלה, נקבע דיון לאשר את הצו הזה שמובא כרגע לפניכם.

<קובי בוזו: בגלל שהתפרקה הממשלה, דחיתם את הדיון.

<קובי בוזו: הדיון נדחה להיום בשל כל עניין פגרת הבחירות.

<שגית אפיק: למעשה היה כבר דיון, הנחנו את הצו במליאה.

<שגית אפיק: החוק קובע ש-3 שבועות לפני יציאתה של הכנסת לפגרה יש צורך בהצבעה במליאה על צו כזה.

<שגית אפיק: מה שקרה זה שהוועדה אישרה את הקונספט.

<שגית אפיק: הוועדה ביקשה שאת הרכיבים הבטיחותיים תסירו מהצו.

<שגית אפיק: הצו החדש היה מוסכם על הוועדה, אבל בגלל היציאה לפגרה נוצר מצב - -

מיקי רוזנטל: מה זה החיישנים האלה?

מיקי רוזנטל: זה רק לרכבי יוקרה?

מיקי לוי: לכל כלי הרכב.

מיקי לוי: הוונטיל לגלגל זה איפה שאתה מנפח אוויר.

מיקי לוי: הוא בטיחותי.

מיקי רוזנטל: על זה אנחנו מדברים?

<ארז לוי: גם.

אורלי לוי אבקסיס: מה לגבי בטיחות הילדים?

אורלי לוי אבקסיס: הייתם חייבים לבדוק ולתת פטורים ממס.

<ארז לוי: למה?

אורלי לוי אבקסיס: על טכנולוגיה מתקדמת למניעת שכיחות ילדים ברכבים.

<ארז לוי: אני יושב-ראש הוועדה הזאת.

משה גפני: איזו ועדה?

<ארז לוי: אני יושב-ראש ועדת המומחים במכון התקנים, אני שותף לתקן החדש לשכיחת ילדים.

מיקי רוזנטל: מצוין, בוא נאשר את הצו בלי העניין הזה של הילדים.

<ארז לוי: אנחנו יודעים שאנחנו בלוחות זמנים צפופים.

<ארז לוי: בהנחית השר אנחנו מקדמים את העניין במלוא הקיטור.

משה גפני: כמה זמן?

<ארז לוי: אנחנו צפויים לאשר את זה עד סוף השנה.

אורלי לוי אבקסיס: אלו טכנולוגיות מתקדמות למניעת שכיחת ילדים ברכב.

מיקי רוזנטל: האם כשאתה משאיר את הילד באוטו זה מתריע, או שיש עוד טכנולוגיה?

אורלי לוי אבקסיס: השאלה אם האמצעים האלה יהיו גם פטורים.

<ארז לוי: ברור.

<ארז לוי: יש יותר בטיחותי מצו כזה?

אורלי לוי אבקסיס: האם צריך להגדיר אותו, לא צריך להגדיר אותו?

מיקי רוזנטל: היינו רוצים שזה יהיה בצו הזה.

<ארז לוי: הפטור שביקשנו בצו למוצרי בטיחות זה חיישני רוורס.

<ארז לוי: החיישנים ברכבים החדשים משנת 2015, בעיקר האירופאיים, שזה רוב הרכבים בישראל, חייבים לשים חיישני בקרת לחץ אוויר שנותנים לך התראה בכל אחד מהגלגלים בזמן נסיעה על כך שיש לך בעיה.

מיקי רוזנטל: זה בתוך הצג באוטו.

<ארז לוי: נורית מיוחדת.

<ארז לוי: אז אתה נכנס לתחנה, מנפח, ואם יש פנצ'ר אתה מטפל בו.

<ארז לוי: זו התקנה האירופית שאנחנו מאמצים.

<ארז לוי: זה משולב ברכבים החדשים.

משה גפני: אתם מבקשים שנאשר את הצו הזה?

<ארז לוי: כן.

משה גפני: יש מישהו שמתנגד?

משה גפני: אני רוצה מילה על הפרוצדורה.

משה גפני: יש פה בעיה עם הפרוצדורה.

משה גפני: אנחנו מדברים על תקופות ארוכות.

משה גפני: ניסיתי לתקן את החוק בעניין הזה.

מיקי רוזנטל: זה בלתי סביר.

<שגית אפיק: אני רק אסביר לגבי חוק מיסי מכס ובלו.

<שגית אפיק: זה חוק משנת 48, שקובע פרוצדורה מאוד מיוחדת שקיימת רק לגבי צווי המכס האלה.

<שגית אפיק: אתם תראו את הצווים כאן אחת לחודש.

<שגית אפיק: מדובר בצווים שמהרגע שרשות המסים, שר האוצר חותם עליהם, הם נכנסים לתוקף באופן מידי.

<שגית אפיק: המחשבה בשנת 1948, כשאמצעי התקשורת היו פחותים מהיום, הייתה שלא ייצברו מלאים על ידי החברות.

<שגית אפיק: הכוונה הייתה להעלות מס מהרגע להרגע בהודעה מיידית של שר האוצר.

<שגית אפיק: זה מגיע לוועדה כעבור 60 ימים, כאשר ב-60 הימים האלה לא נספרים ימי הפגרה.

<שגית אפיק: כיוון שהיו הרבה ימי פגרה, הצו הזה היה בתוקף שנה שלמה בלי שהוועדה דנה בו.

<קובי בוזו: הצו הזה הוא מה-10 לדצמבר.

מיקי רוזנטל: לא סביר.

<שגית אפיק: קובי, במקרה הוא כן אושר על ידי הוועדה.

<שגית אפיק: אני מסכימה שהוא לא הדוגמה הכי טובה לזה, אבל היו לנו דוגמאות של צווים שהיו כמעט שנה.

משה גפני: אנחנו ניסינו אז לשנות את זה.

משה גפני: צריך לצמצם את פערי הזמן.

<שגית אפיק: בכנסת ה-18, כשהיית יושב-ראש, הגשת הצעת חוק לשנות.

משה גפני: אם אפשר לחדש אותה כך שהיא תהיה הצעת חוק של הוועדה.

מיקי רוזנטל: אני חושב שזאת צריכה להיות הצעה של הוועדה.

מיקי רוזנטל: זה אינטרס להגן על הכנסת בעניין הזה של הצווים.

משה גפני: אני מבקש להכין את זה.

משה גפני: אנחנו מדברים על צו המכס והפטורים ומס קנייה על טובין (תיקון מס'4), התשע"ה-2014.

משה גפני: מי בעד אישור הצו, ירים את ידו?

משה גפני: מי נגד?

משה גפני: מי נמנע?

משה גפני: בעד אישור הצו – פה אחד

משה גפני: אני מודה לכם, הישיבה נעולה.